ဂျီချန်ဝု

ဂျီချန်ဝု (၅ ဇူလိုင် ၁၉၈၇ မွေးဖွား) သည် တောင်ကိုရီးယားသရုပ်ဆောင်တဦး ဖြစ်သည်။ ထပ်ပြုံး (Smile Again) ဇာတ်လမ်းတွဲ(၂၀၁၀-၂၀၁၁) ၌ ဒုန်းဟယ် အဓိကဇာတ်ရုပ်ဖြင့် စတင်ထင်ရှားလာပြီးနောက်၊ စစ်သည်တော်ဘက်ဒုန်းဆူ Warrior Baek Dong-soo (၂၀၁၁) ၊ ဧကရီဘုရင်မ ကီ (Empress Ki) (၂၀၁၃-၂၀၁၄)၊ ကုစားသူ (Healer) (၂၀၁၄-၂၀၁၅)၊ ကေတူး (The K2) (၂၀၁၆)နှင့် မှုခင်းအက်ရှင်ဖြစ်သော လံကြုပ်မြို့ (Fabricated City) (၂၀၁၇) တို့၌ ပါဝင်လာသည်။

ကိုယ်ရေးရာဇဝင် 
 အရပ် ၁၈၂ စင်တီ
 ကိုယ်အလေးချိန် ၆၅ ကီလို
 သွေးအုပ်စု အေဘီ
 ဒန်းကုတက္ကသိုလ်မှ ပါဖောမင့်အနုပညာဖြင့် ဘွဲ့ရ။
 တဦးတည်းသော သားဖြစ်
 အထက်တန်းကျောင်းဘဝကတည်းက သရုပ်ဆောင်ဖြစ်ရန် ရည်မှန်းခဲ့၍ ဒန်းကုတက္ကသိုလ်သို့ ဝင်ခွင့်လျှောက်ထား။
 မိမိ၏ အသက်မွေးဝမ်းကျောင်း ရွေးချယ်မှုကို မိခင်က သဘောမတူ​ခဲ့၍ အိမ်က ဆင်းခဲ့။
 အကြိုက်ဆုံး အစားအစာမှာ ထမင်း၊ ချစ်သူရည်းစားက လုပ်ပေးတာကို ခံချင်သော ဟင်းလျာမှာ ပြောင်းဖူးမုန့်၊ လိမ္မော်သီးကို ကြိုက်သည် ဖြစ်ရာ ဆောင်းရောက်သည့်အခါ လိမ္မော်သီးကို လက်ကပင် မချ။
 မုန်လာဥနီ မကြိုက်သောကြောင့် စား၍မရ။
 လူပျိုကြီးရဲ့ဟင်းရွက်ဆိုင်ဇာတ်လမ်းတွဲ ရိုက်ကူးနေစဉ်အတွင်း အကောင်းစားအစားအသောက်များကို တဦးတည်း တိတ်တဆိတ် ခိုးစားပစ်ခဲ့။
 ကလေးဘဝကပင် အားကစားဝါသနာ ပါသည် ဖြစ်၍၊ ဘက်ဒုန်းဆူဇာတ်လမ်း ရိုက်ကူးစဉ် နည်းပြမှ ဘာလုပ်တတ်သလဲ မေးရာ၊ နောက်ပြန်ဂျွမ်းထိုးတတ်သည်ဟု ဖြေလိုက်ရာ၌ စတန့်သမားမပါဘဲ လူကိုယ်တိုင် သရုပ်ဆောင်နိုင်ခဲ့။
 ဂိုးမား (Ggoma) အမည်ရှိ ဘက်လင်တန် တယ်ရီယာ (Bedlington Terrier)အမျိုးအစား ခွေးတကောင် ရှိခဲ့ပြီး ၂၀၂၀ တွင် ကျောက်ကပ်ရောဂါဖြင့် ကွယ်လွန်ခဲ့ကြောင်း ဂျီချန်ဝုက  Dayrock Daum Fan Cafe မှတဆင့် ပရိသတ်ကို ၂၀၂၁ ခုနှစ် နှစ်သစ်နှုတ်ခွန်းဆက်စာလွှာတွင် ‌ထည့်သွင်း အသိပေးခဲ့သည်။

အနုပညာခရီး

၂၀၀၆-၂၀၀၉၊ အစ 
ဂျီသည် ဂီတဇာတ်ရုံ၌ စတင်ခဲ့သည်။ ၂၀၀၆ ရုပ်ရှင် နေ့ရက်များစွာ... ၌ ပွဲဦးထွက်ခဲ့ပြီး နှလုံးသားဝှက်သူ(၂၀၀၈)ရုပ်သံဇာတ်လမ်းတွဲ၌ မထင်မရှားဇာတ်ရုပ် ပါဝင်ခဲ့သည်။ ၂၀၀၈ ရုပ်ရှင် အိပ်ပျော်နေသောမိန်းမလှ ၌သာ တရားဝင် ပွဲဦးထွက်သည်။

၂၀၀၉ ၌၊ ပြည့်စုံလွန်းတဲ့သားတွေ ဇာတ်လမ်းတွဲ၌ ပါပြီး၊ သိမ်မွေ့ပြီး မိန်းမဆန်သော ညီအထွေးဆုံးအဖြစ် သရုပ်ဆောင်ကာ အသက် ၂၀ အရွယ်၌ အချစ်ဆုံးသူငယ်ချင်း၏ သမီးကို မွေးမြူခြင်းနှင့် အဆုံးသတ်ထားသည်။  ထို့နောက် အက်ရှင်ဟာသဇာတ်လမ်းတွဲ ဟီးရိုး ၌ ဇာတ်ပို့ပါဝင်သည်။

၂၀၁၀-၂၀၁၂၊ လူကြိုက်များလာခြင်း 
၂၀၁၀ ၌ ၁၅၉ ပိုင်းပါ ထပ်ပြုံး (Smile Again) ၌ စတင်ပါဝင်သည်။ ကိုရီးယားအမေရိကန် ရေခဲစကိတ်ပတ်လမ်းတိုပြိုင်ပွဲဝင်အဖြစ်နှင့် ရေခဲစကိတ်ကွင်း၌ တနေ့လျှင် လေးငါးနာရီ လေ့ကျင့်ခဲ့ရသည်။ ထပ်ပြုံး (Smile Again) သည် ၁၅ ပတ်ဆက်တိုက် ဘုတ်တွင် ထိပ်စွဲပြီး ကေဘီအက်စ်ရုပ်သံဆုပေးပွဲ၌ အကောင်းဆုံး နေ့စဉ်ရုပ်သံမင်းသားဆုကို သူသည် ချီးမြင့်ခံရသည်။

ထို့နောက် ၂၀၁၁ တွင် သမိုင်းနောက်ခံ-အက်ရှင် ဇာတ်လမ်းတွဲ စစ်သည်တော်ဘက်ဒုန်းဆူ (Warrior Baek Dong-soo) ၌ ဇတ်လမ်းအမည်အစွဲပြုခံရသော အဓိကဇာတ်ရုပ်၌ ပါဝင်သည်။ လီဂျေဟော်၏ မူလကာတွန်းဇာတ်လမ်း ဂုဏ်သရေရှိ ဘက်ဒုန်းဆူ (Honorable Baek Dong-soo) ကို မှီငြမ်းထားသော ၎င်းဇာတ်လမ်းသည် ဂျိုဆွန်းခေတ် ဓားသမား ဘက်ဒုန်းဆူဆိုသူ ငယ်စဉ်မှ ကြီးပြင်းလာသည့်တလျှောက် နိုင်ငံရေးလျှို့ဝှက်ကြံစည်မှုများတွင် ပါဝင်စွန့်စားရာမှ ငယ်သူငယ်ချင်း တဖြစ်လဲ ရန်သူနှင့် ဖက်ပြိုင်ရင်ဆိုင်ရပုံအကြောင်း ဖြစ်သည်။  ထိုဇာတ်လမ်းတွဲသည် ရုပ်သံလွှင့်အစီအစဉ်၌ ၁၃ ပတ်တာ နံပါတ်တစ် ဖြစ်ပြီး၊ ဂျီသည် အက်စ်ဘီအက်စ်ရုပ်သံဆုပေးပွဲ၌ မျက်နှာသစ်ဆုကို ရရှိသည်။  ထိုနှစ်နောက်ပိုင်း၌ အခပေးရုပ်သံ လူပျိုလေးရဲ့ဟင်းရွက်ဆိုင် (Bachelor's Vegetable Store) ဇာတ်လမ်းတွဲ၌ အဓိကဇာတ်ရုပ်အဖြစ် ပါဝင်ပြီး၊ ဖြစ်ရပ်မှန်အောင်မြင်သူတယောက်အကြောင်း အခြေခံထားကာ သေးနုတ်သော စတုရန်းပေ ၃၅၀ ရှိ ဟင်းရွက်ဆိုင်ကို  ၁၉၉၈ ၌ စတင်ခဲ့ပြီး၊ နိုင်ငံတဝန်း ဆိုင်ကြီး ၃၃ ဆိုင်အထိ တိုးချဲ့ဖွင့်လှစ်နိုင်ခဲ့ပုံအကြောင်းဖြစ်သည်။

၂၀၁၂ တွင် ပထမဆုံး အပြိုင်ဇာတ်ရုပ်အနေဖြင့် အစ်ကိုဖြစ်သူ၏ ဂီတပါရမီကို မနာလိုငြူစူခဲ့သော စန္ဒယားပညာရှင်အဖြစ် လက်ငါးချောင်း (Fiver Fingers) ရုပ်သံဇာတ်လမ်းတွဲတွင် ပါဝင်ခဲ့သည်။

၂၀၁၃ တွင် ဂီတပြဇာတ်လောကသို့ တဖန်ြပန်လာပြီး နေ့ရက်များစွာ (The Days) ပြဇာတ်တွင် လွန်ခဲ့သောနှစ်ပေါင်း (၂၀) က အမည်မသိ အမျိုးသမီးတစ်ဦးနှင့်အတူ ထူးဆန်းစွာ ပျောက်ဆုံးသွားသော သမ္မတသက်တော်စောင့် အဖြစ် သရုပ်ဆောင်ခဲ့သည်။ နေ့ရက်များစွာ (The Days) သည် ကင်ကွမ်ဆော့ (Kim Kwang-seok) ၏ ကျေးလက်ရော့ခ်သီချင်းများကို အသုံးပြုပြီး တဆန်းသစ်ထားသော Jukebox တေးဂီတပြဇာတ် ဖြစ်သည်။

၂၀၁၃-၂၀၁၇၊ ပြည်ပထိ ထိုးဖောက်ခြင်း 
သမိုင်းနောက်ခံဇာတ်လမ်း ဘုရင်မကြီးကီ ၌ ယွမ်မင်းဆက် ၁၆ ကြိမ်မြောက် ဧကရာဇ် ဟွေကျုံဟုလည်းသိသော တော့ဟောတယ်မွာ အဖြစ် သရုပ်ဆောင်ကာ တဟုန်ထိုး ကျော်ကြားလာသည်။ ဇာတ်လမ်းတွဲသည် နိုင်ငံအဝန်း ကြည့်ရှုသူများ၏ အမှတ်ပေးခြင်း ခံရပြီး၊ ၂၅.၁၂ ရာခိုင်နှုန်းထိ ရရှိခဲ့သည်။ ဘုရင်ငယ်အဖြစ် သရုပ်ဆောင်ပီပြင်မှုက ဝေဖန်ရေးသမားများနှင့် ပရိသတ်များစိတ်ထဲ ကြီးစွာ အကောင်းမြင်ခံရပြီး၊ များစွာ ချီးကျူးခံရသည်။ ထိုင်ဝမ်၌ ပထမဦးဆုံးသော ပရိသတ်တွေ့ဆုံပွဲ လုပ်သည်။

ဆုန်းဂျီနာ ရေးသားသော ထိတ်လန့်အက်ရှင် ဟီးလား၌ ၂၀၁၄ ဒီဇင်ဘာမှ ၂၀၁၅ ဖေဖော်ဝါရီအထိ အဓိက သရုပ်ဆောင်ခဲ့သည်။ ဇာတ်လမ်းတွဲ၌ လျှို့ဝှက်သော ကြေးစားသမားဇာတ်ရုပ်အတွက် သိုင်းသင်ခဲ့သည်။  ဇာတ်လမ်းတွဲ လွှင့်ပြီးသော် ဂျီသည် တရုတ်နှင့် အာရှအတော်များများ၌ လူကြိုက်များသွားလေသည်။ ၂၀၁၅ တွင် ဝေးပေါ်အကောင့်ဖွင့်ပြီး ဖန်များကို လက်ခံရာ နှစ်လမပြည့်မီအတွင်း၌ ဖန်ပေါင်း တသန်းကျော်လေသည်။ ထို့ပြင် ၂၀၁၅ ကိုရီးယားမီဒီယာများက ပြုလုပ်သော ချစ်သူများနေ့မှာ ဘယ်ကိုရီးယားအမျိုးသားသရုပ်ဆောင်နဲ့ အချိန်းတွေ့ချင်ဆုံးလဲ မဲပေးလှုပ်ရှားမှု၌ ထိုဇာတ်လမ်းတွဲ၏ အကျိုးဆက်ကြောင့် နံပါတ်တစ် ရသည်။  ထို့နောက်တွင် လေပွေမိန်းကလေး ၂ နှင့် မစ္စတာရိုက် တရုတ်စကားပြောဇာတ်လမ်းတွဲ၌ ပါဝင်သည်။

၂၀၁၆ ၌၊ တီဗီအင်၏ အက်ရှင်သဲဖို ကေတူး၌ နောက်လိုက်များ၏ သစ္စာဖောက်ခြင်းခံရပြီး လူတွေကို ကြောက်သော မိန်းကလေးနှင့် ချစ်ကြိုက်သည့် သက်တော်စောင့်အဓိကဇာတ်ရုပ်အဖြစ် သရုပ်ဆောင်သည်။ ဇာတ်လမ်းတွဲသည် ထုတ်လွှင့်သည် ၈ ပတ်လုံးလုံး အခပေးရုပ်သံ ကြည့်ရှုနှုန်း၌ ထိပ်စွဲခဲ့သည်။ နိုဝင်ဘာ ၂၀၁၆ ၌ လိုတီဂျူတီဖရီးဆိုင်အတွက် ပထမဆုံး အနမ်းခုနှစ်ခု (First Seven Kisses) အမည်ရ ပရိုမိုးရှင်း ဝဘ်ရုပ်သံ၌ ပူးတွဲရိုက်ကူးသည်။

၂၀၁၇ ၌ အက်ရှင်ဇာတ်ကား ဖြစ်သော လံကြုပ်မြို့ကြီး ၌ အလုပ်မရှိသော ဂိမ်းစွဲနေသူတဦး ဘဝမှ နာမည်ကြီးလူသတ်သမား ဖြစ်လာပုံ သရုပ်ဆောင်သည်။  နောက်ထပ်ရိုက်ကူးသည့် အက်စ်ဘီအက်စ်၏ ရို-ဟာ-ဖို  ဇာတ်လမ်းတွဲ ဒီမိန်းမကို စောင့်ကြည့်ထား သည် မေလ၌ အစမ်းပြရန် စီစဉ်ထားသည်။

မတ်လ ၂၀၂၃ တွင် ၂၀၀၆ ခုနှစ်မှ စတင်ပြီး ၁၇ နှစ်တိုင် လက်တွဲလုပ်ကိုင်ခဲ့သော အေဂျင်စီဖြစ်သည့် Glorious Entertainment နှင့်စာချုပ်ကို နှစ်ဘက်သဘောတူညီမှုဖြင့် အဆုံးသတ်ခဲ့ပြီး လက်ရှိတွင် Free Agent အဖြစ် ရပ်တည်လျက်ရှိသည်။

ရုပ်ရှင်ရုပ်သံ

ရုပ်သံဇာတ်လမ်းတွဲများ

ရုပ်ရှင်

ဝဘ်ရုပ်သံ

Web series

စုံစိရှိုး

တေးသရုပ်ဆောင်

ကဇာတ်ရုံ

တေးသံသွင်း

အယ်လဘမ် 
 2016: Be With You (Japanese)

တကိုယ်တော်

ဆုနှင့်ဇကာတင်

ကိုးကား 

၁၉၈၇ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ